
SAVIVALDYBĖS VEIKLOS, PAGRINDINIŲ FUNKCIJŲ VYKDYMO, STRATEGIJOS FORMAVIMO IR JOS ĮGYVENDINIMO
PROGRAMOS APRAŠYMAS
	Biudžetiniai metai
	2016 metai

	Asignavimų valdytojas (-ai), kodas (-ai)
	Alytaus rajono savivaldybės administracijos direktorius, 188718528
Alytaus rajono savivaldybės biudžetinės įstaigos priešgaisrinės apsaugos tarybos direktorius, 188731956
Alytaus rajono savivaldybės kontrolierius, 188652583

	Vykdytojas (-ai), kodas (-ai)
	Buhalterinės apskaitos skyrius, A1
Civilinės metrikacijos skyrius, A2
Dokumentų ir personalo valdymo skyrius, A3
Ekonomikos skyrius, A4
Finansų ir investicijų skyrius

Komunalinio ūkio skyrius, A6
Švietimo, kultūros ir sporto skyrius

Komunikacijos skyrius

Socialinės paramos skyrius, A9
Teisės skyrius, A12
Žemės ūkio skyrius, A13
Architekto skyrius, A14
Ūkio skyrius, A15
Vaiko teisių apsaugos skyrius, A17
Centralizuotas vidaus audito skyrius

Alytaus rajono savivaldybės biudžetinė įstaiga Priešgaisrinės 

apsaugos tarnyba, P1
Alytaus rajono savivaldybės kontrolės ir audito tarnyba, K1

	Programos pavadinimas
	SAVIVALDYBĖS VEIKLOS, PAGRINDINIŲ FUNKCIJŲ VYKDYMAS, STRATEGIJOS FORMAVIMAS IR JOS ĮGYVENDINIMAS
	Kodas
	02

	Programos parengimo argumentai
	Savivaldybė įgyvendina vietos valdžios principus, funkcijas savo aptarnaujamoje teritorijoje. Efektyviai veiklai būtinas racionalus, suplanuotas išteklių paskirstymas, sistemingas veiklos, darbo planavimas. Turi būti tinkamai įgyvendintos valstybės deleguotos funkcijos. 

	Ilgalaikis prioritetas

(pagal Alytaus rajono savivaldybės strateginį plėtros planą)
	VISUOMENĖS POREIKIUS ATITINKANČIOS IR PAŽANGIOS SAVIVALDOS VYSTYMO PRIORITETAS
	Kodas
	03

	Šia programa įgyvendinamas savivaldybės strateginis tikslas:
	Gerinti savivaldos valdymo 

kokybę 
	Kodas
	04

	Programos tikslas
	Efektyviai organizuoti savivaldybės darbą, tinkamai įgyvendinant jos funkcijas ir skatinant rajono gyventojų bendruomeniškumą 
	Kodas
	01

	Tikslo įgyvendinimo aprašymas: savivaldybė, vadovaudamasi Lietuvos Respublikos vietos savivaldos, Lietuvos Respublikos viešojo administravimo ir kitais įstatymais, teikia administracines ir viešąsias paslaugas, nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės ir religijos. Savivaldybės teikiamų viešųjų paslaugų spektras yra platus - organizuojamas viešųjų paslaugų teikimas gyventojams švietimo, kultūros, sporto, sveikatos, švietimo, socialinėje, komunalinio ūkio ir kitose šalies įstatymų bei kitų teisės aktų priskirtose srityse. 
Įgyvendinti šį tikslą yra vykdomi šie uždaviniai:

01 uždavinys. Sudaryti sąlygas savivaldybės funkcijoms įgyvendinti.

Savivaldybės funkcijos – tai Lietuvos Respublikos vietos savivaldos įstatymo ir kitų įstatymų savivaldybėms priskirto viešojo administravimo ir viešųjų paslaugų teikimo funkcijos. Savivaldybės funkcijų atlikimo kokybė priklauso nuo Savivaldybės tarybos, Savivaldybės administracijos, Sekretoriato ir Kontrolės tarnybos darbo organizavimo. Savivaldybės administracija yra Savivaldybės įstaiga, kurią sudaro struktūriniai, struktūriniai-teritoriniai padaliniai- seniūnijos ir į struktūrinius padalinius neįeinantys viešojo administravimo valstybės tarnautojai.

Pirmajam uždaviniui įgyvendinti yra numatytos šios priemonės:

01 priemonė. Savivaldos institucijų veiklos programos įgyvendinimas. Savivaldybės tarybos finansinio, ūkinio bei materialinio aptarnavimo užtikrinimas;

02 priemonė. Savivaldybės administracijos veiklos programos organizavimas. Bendrų ekonominių ir soc. planų ir programų formulavimas, koordinavimas, priežiūra, administravimas ir valdymas. Vadovaujantis Lietuvos Respublikos administracinės naštos mažinimo įstatymu, siekiama sumažinti asmenų laiko sąnaudas ir finansines išlaidas, kurios patiriamos, besikreipiantiems dėl įvairių administracinių paslaugų suteikimo. Siekiama supaprastinti administracines procedūras bei gerinti asmenų aptarnavimo kokybę. Tai pasiekti siekiama: „seniūnijas panaudoti kaip tarpininkus perduodant asmenų prašymus kitiems savivaldybės administracijos struktūriniams padaliniams toms administracinėms paslaugoms atlikti, kurių neatlieka seniūnijos“ ir „savivaldybės teisės aktus skelbti Teisės aktų registre ir savivaldybės svetainės interneto puslapyje“. Įgyvendinant jas seniūnijų gyventojų prašymai perduodami atitinkamiems administracijos struktūriniams padaliniams, o su Alytaus rajono savivaldybės tarybos sprendimais ir administracijos direktoriaus įsakymais, gyventojai gali operatyviau ir paprasčiau susipažinti Teisės aktų registre ir savivaldybės svetainės interneto puslapyje. Taip pat administracinei naštai mažinti bus siekiama:

· atlikti Alytaus rajono savivaldybės tarybos ir Administracijos direktoriaus priimtų teisės aktų, kuriuose numatyti informaciniai įsipareigojimai asmeniui, analizę, įvertinti perteklinius ir kitus informacinius įsipareigojimus bei siūlyti juos pakeisti;
· panaikinti, sumažinti ar pagerinti esamą teisinį reguliavimą dėl administracinės naštos mažinimo parengiant atitinkamus teisės aktų projektus numatant proceso supaprastinimą, institucijų, savivaldybės administracijos struktūrinių padalinių keitimąsi turima informacija ir duomenimis, atsisakant perteklinių dokumentų pateikimo;
· įdiegti keitimąsi elektroniniais dokumentais, tarp savivaldos ir kitų institucijų, sistemą. Elektroniniu būdu siųsti dokumentus juridiniams asmenims ir valstybės institucijoms, kurios yra registruotos e-pristatymo sistemoje;
· peržiūrėti sutartis dėl bendradarbiavimo su įvairiais registrais, siekiant, jog iš asmens nebūtų reikalaujama pristatyti papildomų dokumentų iš atitinkamų įstaigų;
· organizuoti ir atlikti apklausą bei įvertinti administracinę naštą pagal Vyriausybės patvirtintas metodikas besikreipiantiems į Socialinės paramos skyrių dėl įvairių administracinių paslaugų suteikimo;
· parengti arba modifikuoti (reikalui esant) visų administracinių paslaugų elektronines prašymų formas ir užtikrinti jų viešą prieinamumą. Būtina atnaujinti pasenusias formas;
· seniūnijose įdiegti procesą dokumentų valdymo sistemoje „DocLogix“ perduodant asmenų prašymus kitiems Savivaldybės administracijos struktūriniams padaliniams toms administracinėms paslaugoms atlikti, kurių neatlieka seniūnijos. Seniūnijų gyventojai tiesiogiai gali kreiptis į seniūniją ir jų prašymai perduodami atitinkamiems administracijos struktūriniams padaliniams per dokumentų valdymo sistemą;
· asmenis informuoti apie galimybę atlikti informacinio įsipareigojimo veiksmus naudojantis elektroninėmis paslaugomis per Savivaldybės interneto portal. Savivaldybės interneto tinklapyje per Elektroninius valdžios vartus gyventojas gali pateikti prašymą jam aktualiais klausimais ir gauti atsakymą net neišėjus iš namų;
· peržiūrėti technines sistemines galimybes internetu priimti ir išsiųsti saugiu elektroniniu parašu pasirašytus dokumentus.
03 priemonė. Įsigytų objektų iš ES lėšų draudimas;

04 priemonė. Civilinės būklės aktų registravimas. Registruojami civilinės būklės aktai (santuokos, ištuokos, gimimai, mirtys, įvaikinimas, tėvystės pripažinimas, tėvystės nustatymas, tėvystės nuginčijimas, vardo, pavardės, tautybės pakeitimas). Įtraukiamos į apskaitą bažnytinės ir užsienio valstybėse sudarytos santuokos. Išduodami pakartotiniai civilinės būklės aktų liudijimai, civilinės būklės aktų įrašų kopijos, išduodamos pažymos apie šeiminę padėtį, papildomi, pakeičiami, anuliuojami, atkuriami civilinės būklės aktų įrašai;
05 priemonė. Valstybinės kalbos vartojimo ir taisyklingumo kontrolė. Atliekama valstybinės kalbos vartojimo ir taisyklingumo kontrolė;
06 priemonė. Negyvenamųjų patalpų nuoma (pajamos už paslaugas). Siekiant efektyviau naudoti ilgalaikį materialųjį turtą, laisvas ir negyvenamąsias patalpas, organizuojant viešuosius konkursus, siekiama išnuomoti;
07 priemonė. Gyvenamųjų patalpų nuoma (pajamos už paslaugas). Pagerinti socialinio būsto kokybę, suteikiant nuomininkui pagal vietovės sąlygas tinkamai įrengtas ir atitinkančias sanitarinius ir techninius reikalavimus Alytaus rajono savivaldybei (nuomotoja) nuosavybės teise priklausančias gyvenamąsias patalpas už nuomos mokestį;

08 priemonė. Savivaldybei priskirtų archyvinių dokumentų tvarkymas (pajamos už paslaugas). Asmenų prašymų nagrinėjimas, dokumentų paieška, archyvinių pažymų išdavimas.
09 priemonė. Dėl ekonominės krizės neproporcingai sumažinto darbo užmokesčio (atlyginimo) dalies grąžinimas.

02 uždavinys. Vykdyti valstybines (perduotas savivaldybei) funkcijas.

Vykdant uždavinį užtikrinamas valstybinių (perduotų savivaldybei) funkcijų vykdymas. Valstybinės (perduotos funkcijos) – tai valstybės funkcijos, perduotos savivaldybėms, atsižvelgiant į gyventojų interesus. Funkcijos perduodamos įstatymais ir įgyvendinamos vadovaujantis teisės aktais. Dalies funkcijų įgyvendinimas yra numatytas per kitose programose numatytus tikslus, todėl šis uždavinys apima tokias valstybines funkcijas :

01 priemonė. Gyvenamos vietos deklaravimo duomenų ir gyvenamosios vietos neturinčių asmenų apskaitos duomenų tvarkymas. Registruojamos mirtys, vykdoma gyvenamosios vietos deklaravimas Alytaus rajono seniūnijose;

02 priemonė. Duomenų Suteiktos valstybės pagalbos registrui teikimas;

03 priemonė. Gyventojų registro tvarkymas ir duomenų valstybės registrui teikimas. Įtraukiami civilinės būklės aktai į gyventojų registro apskaitą. Taip pat glaudžiai bendradarbiaujama su visų savivaldybių Civilinės metrikacijos skyriais. Perduodami archyviniai duomenys Gyventojų registrų tarnybai;
04 priemonė. Civilinės būklės aktų registravimas. Užtikrinama registruojamų civilinės būklės aktų teisėtumas tiek valstybės tiek visuomenės interesais, tiek saugant asmenines bei turtines piliečių teises, organizuojamos civilinės apeigos, susijusios su civilinės būklės aktų registravimu.
05 priemonė. Savivaldybei priskirtų archyvinių dokumentų tvarkymas. Efektyviai ir kokybiškai teikiamos archyvinių dokumentų paslaugos. Alytaus rajono likviduotų kolūkių, įmonių žemės ūkio bendrovių ir kt. įmonių dokumentų priėmimas, tvarkymas, apskaita, saugojimas; 

06 priemonė. Civilinė sauga. Vykdoma ekstremalių situacijų prevencija, dalyvaujama jas valdant, organizuojama ekstremalios situacijos, likvidavimo ir atkūrimo darbai savivaldybės teritorijoje, ruošiama visuomenė praktiniams veiksmams ekstremalių situacijų atvejais, skatinama visuomenės iniciatyva šiose srityse ir stiprinamas pasitikėjimas civilinės saugos ir gelbėjimo sistemos veikla, rengiamas ir tikslinamas ekstremalių situacijų valdymo planas;

07 priemonė. Valstybinės kalbos vartojimo ir taisyklingumo kontrolė. Kontroliuojama, ar savivaldybės skyrių, tarnybų ir seniūnijų tarnautojai ir darbuotojai dokumentus tvarko pagal Lietuvos Respublikos valstybinės kalbos įstatymą, Valstybinės lietuvių kalbos komisijos nutarimus, Dokumentų rengimo taisykles;
08 priemonė. Dalyvavimas rengiant ir vykdant mobilizaciją. Koordinuojamas ir kontroliuojamas mobilizacijos rengimas ir vykdymas.
03 uždavinys. Užtikrinti finansavimą nenumatytoms išlaidoms dengti.

Biudžeto sandaros įstatyme yra numatyta, kad savivaldybės biudžete gali būti sudaromas Administracijos direktoriaus rezervas, kuris turi būti ne didesnis kaip vienas procentas patvirtintų savivaldybės biudžeto asignavimų sumos. Šios lėšos naudojamos tik toms reikmėms, kurios nenumatytos sudarant it tvirtinant savivaldybės biudžetą.
04 uždavinys. Narystės mokesčių mokėjimas. 

Lietuvos savivaldybių asociacija (LSA) siekia Lietuvos Respublikos Konstitucijoje ir įstatymuose nustatyto savivaldybių savarankiškumo atstovaujant bendruosius Asociacijos narių interesus valstybės valdžios ir valdymo institucijose, bendradarbiaujant su užsienio valstybių savivaldybių ir kitomis tarptautinėmis organizacijomis, įgyvendinant Lietuvoje Europos vietos savivaldos Chartijos nuostatas ir vykdant atskiras Asociacijos programas. Ši organizacija atstovauja bendriems visų Lietuvos savivaldybių interesams ir daro esminę įtaką vietos savivaldos raidai.Šiuo metu asociacijoje yra visos 60 Lietuvos savivaldybių. Kiekvienais metais Alytaus rajono savivaldybė skiria savivaldybės biudžeto išlaidų nario mokesčiui mokėti.

Rezultato vertinimo kriterijus:

funkcijoms įgyvendinti ir gyventojų bendruomeniškumui skatinti skiriamų lėšų kitimas, tūkst. Eur – 2182,6

	Programos tikslas
	Prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas, patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai
	Kodas
	02

	Tikslo įgyvendinimo aprašymas: 

Atlikti išorės finansinį ir veiklos auditus Savivaldybės administracijoje, Savivaldybės administravimo subjektuose ir Savivaldybės kontroliuojamose įmonėse, kiekvienais metais rengti ir Tarybos veiklos reglamente nustatytais terminais ir tvarka teikti Tarybai išvadą dėl  savivaldybės 2015 metų konsoliduotų ataskaitų rinkinio, savivaldybės biudžeto ir turto naudojimo, rengti ir Tarybai teikti sprendimams priimti reikalingas išvadas dėl Savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už Savivaldybės kontroliuojamų įmonių imamas paskolas,  rengti ir Tarybai teikti sprendimams priimti reikalingas išvadas, suteikiančias Tarybai pagrindą tvirtinti koncesijos konkurso sąlygas ir pagrindines koncesijos sutarties sąlygas. Tarybai nustačius konkurso etapus iki koncesijos sutarties pasirašymo, rengti išvadas dėl galutinio koncesijos sutarties projekto;   rengti ir Tarybai teikti sprendimams priimti reikalingas išvadas dėl skolininkų ir skolininkų, už kurių įsipareigojimų vykdymą garantuoja valstybė, ūkinės ir finansinės būklės, taip pat dėl valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo, valstybės kontrolės prašymu teikia Tarnybos atliktų auditų ataskaitas ir darbo dokumentus audito išorinei peržiūrai atlikti, atlieka įstatymuose ir kituose teisės aktuose priskirtas funkcijas. 

01. Įgyvendinant šį tikslą vykdomas vienas uždavinys:

01 uždavinys. Atlikti finansinius ir veiklos auditus, patikrinimus, rengti išvadas. Įgyvendinant uždavinį siekiama, kad Savivaldybės turtas ir patikėjimo teise valdomas valstybės turtas būtų naudojamas ir valdomas teisėtai, efektyviai, ekonomiškai ir rezultatyviai, prižiūrėti, kaip vykdomas patvirtintas Savivaldybės biudžetas ir naudojami kiti piniginiai ištekliai.
Rezultato vertinimo kriterijus:

Finansinių ir veiklos auditų, patikrinimų kaita, vnt. – 5

	Programos tikslas
	Prisiimtų finansinių įsipareigojimų valdymas 
	Kodas
	03

	Tikslo įgyvendinimo aprašymas: Savivaldybės rajono plėtra neįmanoma įgyvendinti vien tik savivaldybės lėšomis, todėl viena iš galimybių – paskolos. Įgyvendinant šį tikslą, siekiama savivaldybės skolinimosi poreikį patenkinti laiku, kuo mažesniais kaštais ir priimtina rizika, neviršijant nustatytų skolinimosi limitų, bei užtikrinant savalaikį priimtų įsipareigojimų vykdymą. 
Įgyvendinant šį tikslą vykdomas vienas uždavinys.
01 uždavinys. Paskolų ir palūkanų mokėjimas pagal pasirašytas skolų gražinimo sutartis.
Užtikrinant finansinių įsipareigojimų vykdymą,  mokamos paskolos ir palūkanos pagal grafiką.
01 priemonė. Paskolų grąžinimas
02 priemonė. Palūkanų už paskolas mokėjimas

Rezultato vertinimo kriterijus:

finansinių įsipareigojimų vykdymas, proc. – 100

	Programos tikslas
	Užtikrinti gyventojų saugumą gesinant gaisrus ir vykdant gelbėjimo darbus
	Kodas
	04

	Tikslo įgyvendinimo aprašymas: 

Įgyvendinant programą dalyvauja Priešgaisrinės apsaugos tarnyba ir 8 ugniagesių komandos. Šia programa siekiama, užtikrinti visuomenės, materialaus turto ir aplinkos apsaugą ekstremalių situacijų atvejais bei organizuoti ekstremalių situacijų prevenciją. Taip pat siekiama, kad rajono gyventojai greitai galėtų išsikviesti pagalbą kilus gaisrui ar įvykus kitai nelaimei, o ugniagesiai gelbėtojai laiku gautų pranešimą apie nelaimę ir laiku pasiektų nelaimės vietą. Vystyti prevencinę veiklą bei užtikrinti vienodą gelbėjimo operacijų kokybę visoje rajono teritorijoje. Siekiant užtikrinti saugią gyventojų aplinką, numatomi uždaviniai, orientuoti į veiklos tobulinimą, palankios aplinkos darbui kūrimą, personalo ugdymą. Teikia paslaugas (pvz. sporto varžybų ar kitų privačių asmenų organizuojamų renginių metu, vandeniui vežti ar išsiurbti ir pan.), kai yra visiškai užtikrinamas nepertraukiamas įstaigos priešgaisrinės apsaugos ir gelbėjimo darbų vykdymas ir tik tuomet, kai gaisrinis automobilis yra laikinai nenaudojamas įstaigos pagrindinių uždavinių įgyvendinimui.
Tikslui pasiekti iškeltas uždavinys:

01 uždavinys. Užtikrinti visuomenės, materialaus turto ir aplinkos apsaugą, operatyviai ir laiku pasiekti nelaimės vietą, modernizuoti priešgaisrinę gelbėjimo sistemą, užtikrinti gaisrų prevenciją ir visuomenės švietimą šioje srityje, teikti paslaugas juridiniams ir fiziniams asmenims.
Numatytam uždaviniui vykdyti veiklos programoje tarnyba numato priemones – atnaujinti eksploatuojamą techniką ir gelbėjimo įrangą, kad ji būtų patikima ir saugi. Vykdyti gaisrų prevenciją ir visuomenės švietimą šioje srityje. Sudaryti sąlygas darbuotojų kvalifikacijai kelti, užtikrinti darbuotojų geras darbo sąlygas. Teikti paslaugas fiziniams ir juridiniams asmenims, tik pilnai užtikrinus nepertraukiamą įstaigos priešgaisrinės apsaugos ir gelbėjimo darbų vykdymą ir tik tuomet, kai gaisrinis automobilis yra laikinai nenaudojamas įstaigos pagrindinių uždavinių įgyvendinimui bei esant neišvengiamai būtinybei paslaugą teikti.
Rezultato vertinimo kriterijus:

Operatyvių ir sėkmingų iškvietimų skaičius nuo visų iškvietimų skaičiaus, proc. – 80


	Numatomas programos įgyvendinimo rezultatas:

Įgyvendinus šioje programoje iškletus tikslus ir užsibrėžtus uždavinius, bus maksimaliai  suderinti bendruomenės interesai ir valstybės politika. Bus sudaromos sąlygos Alytaus rajono savivaldybės padalinių racionaliam, kryptingam ir rezultatyviam darbui. 


	Galimi programos vykdymo ir finansavimo variantai: Alytaus rajono savivaldybės biudžeto lėšos, valstybės biudžeto lėšos, ES lėšos, kitų šaltinių lėšos.


	Veiksmai, numatyti Alytaus rajono savivaldybės strateginiame plėtros plane, kurie susiję su vykdoma programa: 3 prioritetas. Visuomenės poreikius atitinkanti ir pažangi savivalda. 3.1 tikslas. Stiprinti administracinius gebėjimus ir valdymo kokybę, didinant viešojo administravimo efektyvumą. 3.1.1. uždavinys. Tobulinti savivaldybės administracijos bei savivaldybei pavaldžių biudžetinių įstaigų darbuotojų kvalifikaciją ir administracinius gebėjimus. 3.1.2. uždavinys. Parengti ir atnaujinti savivaldybės veiklos planavimo dokumentus, įdiegti planavimo sistemas. 3.1.3. uždavinys. Gerinti viešųjų paslaugų teikimą piliečiams.


	Susiję įstatymai ir kiti svarbūs teisės aktai: Lietuvos Respublikos Konstitucija, Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos valstybės tarnybos įstatymas, Lietuvos Respublikos viešojo administravimo įstatymas, Lietuvos Respublikos viešųjų įstaigų įstatymas, Lietuvos Respublikos civilinis kodeksas, Lietuvos Respublikos akcinių bendrovių įstatymas, Lietuvos Respublikos valstybinės kalbos įstatymas, Lietuvos Respublikos administracinės naštos mažinimo įstatymas, Lietuvos Respublikos dokumentų ir archyvų įstatymas, Lietuvos Respublikos civilinis kodeksas, Lietuvos Respublikos pilietybės įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos valstybės ir savivaldybių įmonių įstatymas, Lietuvos Respublikos valstybės ir savivaldybių turto privatizavimo įstatymas, Lietuvos Respublikos biudžeto sandaros įstatymas, Alytaus rajono savivaldybės tarybos veiklos reglamentas, Lietuvos Respublikos Priešgaisrinės saugos įstatymas, Lietuvos Respublikos Biudžetinių įstaigų įstatymas, Laikinasis priešgaisrinių gelbėjimo pajėgų pasirengimo gesinti ir veiksmų gesinant gaisrus tvarkos aprašas, patvirtintas Priešgaisrinės apsaugos ir gelbėjimo departamento prie Lietuvos Respublikos vidaus reikalų ministerijos 2010–03–31 įsakymu Nr. 1–101, Priešgaisrinės apsaugos ir gelbėjimo departamento prie Lietuvos Respublikos vidaus reikalų ministerijos 2014-07-02 įsakymas Nr. 1-252 „Dėl savivaldybių priešgaisrinių tarnybų atliekamų gaisrų gesinimo ir pirminių žmonių bei turto gelbėjimo darbų aprašo patvirtinimo“, Alytaus rajono savivaldybės 2013 – 2020 metų strateginis plėtros planas.


	Kita svarbi informacija:

	Pareigybių skaičius ir išlaidos darbo užmokesčiui
	    1b formos tęsinys

	
	
	
	
	
	1 lentelė


	
	2015
(patvirtintas)
	2016-ieji
	2017
	2018

	Pareigybių skaičius, vnt.
	199,2
	192,95
	192,95
	192,95

	Išlaidos darbo užmokesčiui, tūkst. Eur
	1400,9
	1446,6
	1400,9
	1402,0

	
	

	
	
	
	
	
	

	Programos lėšų  poreikis ir numatomi finansavimo šaltiniai programai
	       1b formos tęsinys

	
	
	
	
	
	2 lentelė

tūkst. Eur



	Finansavimas
	Patvirtinti 2015-ųjų metų asignavimai
	2016-ųjų metų asignavimų planas
	Numatomi 2017-ųjų metų asignavimai
	Numatomi 2018-ųjų metų asignavimai

	1. Finansavimo šaltiniai, iš viso:
	3637,4
	3967,1
	3821,5
	3791,4

	1.1. Savivaldybės biudžeto lėšos, iš viso:
	3536,3
	3967,1
	3821,5
	3791,4

	1.1.1. savivaldybės biudžeto lėšos 
	2943,1
	3342,0
	3202,3
	3172,8

	1.1.2. valstybės biudžeto specialiosios tikslinės dotacijos lėšos
	593,2
	623,8
	617,9
	617,3

	1.1.3. bendrosios dotacijos kompensacijos lėšos
	
	
	
	

	1.1.4. savivaldybės aplinkos apsaugos rėmimo specialiosios programos lėšos 
	
	
	
	

	1.1.5. biudžetinių įstaigų pajamos
	
	1,3
	1,3
	1,3

	1.2. Valstybės biudžeto lėšos, iš viso:
	101,1
	
	
	

	1.2.1. valstybės biudžeto lėšos
	14,2
	
	
	

	1.2.2. kelių priežiūros ir plėtros programos lėšos
	
	
	
	

	1.2.3. privalomojo sveikatos draudimo fondo lėšos
	
	
	
	

	1.2.4. valstybės investicijų programos lėšos
	86,9
	
	
	

	1.3. Europos Sąjungos paramos lėšos 
	
	
	
	

	1.4. Kitos lėšos, iš viso:
	
	
	
	

	1.4.1. paskolos lėšos
	
	
	
	

	1.4.2. privatizavimo fondo lėšos
	
	
	
	

	1.4.3. kiti finansavimo šaltiniai
	
	
	
	


_________________________________

